Automotrisė

Automotrisė () – autonominis geležinkelio vagonas su vidaus degimo varikliu, dažniausiai dyzeliniu, naudojamas keleiviams vežti ar tarnybinėms išvykoms. Automotrisės efektyvios mažai keleivių naudojamose geležinkelio atšakose, kurias jos gali apsaugoti nuo uždarymo ir panaikinimo. Pagal XX a. 6-ojo dešimtmečio Vokietijos geležinkelio apskaičiavimus, automotrisės išlaidoms padengti užteko šešių pilną bilieto kainą mokančių keleivių.Rettete er so manche Nebenbahn vor der Stilllegung: Nach DB-Berechnungen aus den 50er-Jahren fuhr er bei nur sechs voll zahlenden Fahrgästen schon Geld ein. Die DB-Klassiker V 100 und Schienenbus  auf www.eisenbahnwelt.de 

 Istorija 

Pirmosios automotrisės pasirodė apie 1900 m., vienos pirmųjų – Prancūzijoje, todėl ir terminas parinktas prancūziškas. Iki XX a. 5-ojo dešimtmečio automotrisėmis vadinti ir keleivinės, ir krovininės savaeigės geležinkelio transporto priemonės, bet vėliau sąvoka susiaurinta iki keleivinio sektoriaus – taip vadinami vagonai su vidaus degimo varikliu.

 Lietuvoje 

Pirmąją automotrisę 1932 m. Lietuvoje pagamino Kauno siaurųjų geležinkelių centrinės dirbtuvės. Tai buvo dviašė automotrisė 92 kW galios generatorinių dujų, gaunamų deginant medieną, varikliu. Ji nuo 1932 m. balandžio kursavo Šiaulių–Biržų ruože. 1934 m. Austrijoje nupirktos 8 automotrisės, 1937 m. iš „MAN“ firmos (Vokietija) nupirktos 4 plačiojo geležinkelio automotrisės su prikabinamais vagonais (salone 86 sėdimos vietos), varomos 420 arklio jėgų dyzelinio variklio. Iš Kauno iki Šiaulių buvo galima nuvykti per 2 valandas, į Klaipėdą – per 4 valandas.Kelionė greitąja automotrisa. „Lietuvos žinios“, 1938-03-25, psl. 10.

Nuo 2008 m. maršrutu Vilniaus geležinkelio stotis – Vilniaus oro uosto geležinkelio stotis kursuoja 93 vietų, iš Lenkijos riedmenų gamintojo „Pesa Bydgoszcz S.A.“ įsigytos automotrisės Pesa 620M. Vėliau šių automotrisių parkas buvo išplėstas iki 12. Jos aptarnauja įvairius maršrutus su nedideliais keleivių srautais (pvz., Kaunas–Marijampolė, Kaunas–Kybartai). Jos nupirktos siekiant pakeisti senus D1 traukinius. Lietuvoje taip pat važinėjo vienintelė 1997 m. latviška automotrisė AR2.

 Šaltiniai